b'\n_START_ARTICLE_\nFilipinin\xc4\x97 vaispera\n_START_SECTION_\nPaplitimas\n_START_PARAGRAPH_\nSavaime paplitusi Pietry\xc4\x8di\xc5\xb3 Azijoje esan\xc4\x8diose Filipin\xc5\xb3 salose.Tai Endemin\xc4\x97 \xc5\xa1i\xc5\xb3 sal\xc5\xb3 med\xc5\xbei\xc5\xb3 r\xc5\xab\xc5\xa1is.\n_START_SECTION_\nAugimviet\xc4\x97s\n_START_PARAGRAPH_\nAuga iki 400\xc2\xa0m auk\xc5\xa1\xc4\x8dio nuo j\xc5\xabros pavir\xc5\xa1iaus kur prakti\xc5\xa1kai i\xc5\xa1tisus metus i\xc5\xa1krenta pastovus kiekis krituli\xc5\xb3. Da\xc5\xbeniausiai aptinkami augant padrikai pavieniai med\xc5\xbeiai dr\xc4\x97gnuosiuose atogr\xc4\x85\xc5\xbe\xc5\xb3 mi\xc5\xa1kuose, \xc4\xafkaln\xc4\x97se netoli upi\xc5\xb3, pelk\xc4\x97tose, dr\xc4\x97gnose ir v\xc4\x97siose vietose. Jam svarbus gerai pralaidus molingas, priemolingas ar sm\xc4\x97lingas dirvo\xc5\xbeemis.\n_START_SECTION_\nPo\xc5\xbeymiai\n_START_PARAGRAPH_\nTai vis\xc5\xbeali\xc5\xb3 lapuo\xc4\x8di\xc5\xb3 med\xc5\xbei\xc5\xb3 r\xc5\xab\xc5\xa1is. Kamienas tiesus ir ma\xc5\xbedaug 3/4 kamieno be \xc5\xa1ak\xc5\xb3, nuo tamsiai rudos iki pilkai raudonos spalvos. \xc5\xbdiedai \xc5\xa1luotel\xc4\x97je, kurie turi turi po keturis baltus vainiklapius.\n_START_SECTION_\nMatmenys ir am\xc5\xbeius\n_START_PARAGRAPH_\nFilipinin\xc4\x97s vaisperos vidutinio auk\xc5\xa1\xc4\x8dio ir auk\xc5\xa1ti med\xc5\xbeiai, u\xc5\xbeaugantys iki 40 \xe2\x80\x93 60 m auk\xc5\xa1\xc4\x8dio bei iki 1-2,5 m skersmens kamienais. Tai viena auk\xc5\xa1\xc4\x8diausi\xc5\xb3 Filipin\xc5\xb3 salose vietini\xc5\xb3 med\xc5\xbei\xc5\xb3 r\xc5\xab\xc5\xa1i\xc5\xb3._NEWLINE_2010 m. pabaigos duomenis auk\xc5\xa1\xc4\x8diausias \xc5\xa1ios r\xc5\xab\xc5\xa1ies medis \xc5\xbeinomas kaip \xe2\x80\x9eBarangay Alegria Toog\xe2\x80\x9c vardu buvo 65 m auk\xc5\xa1\xc4\x8dio, 366 cm kamieno skersmens ir manoma \xc5\xa1iam med\xc5\xbeiui 300 met\xc5\xb3. Yra ir kiti med\xc5\xbeio matmen\xc5\xb3 i\xc5\xa1matavimai, ta\xc4\x8diau \xc5\xa1is i\xc5\xa1matavimas laikomas patikimiausiu. Medis auga Mindanao salos Piet\xc5\xb3 Agusano provincijoje provincijoje netoli San Francisko miesto (Filipinai).\n_START_SECTION_\nPanaudojimas\n_START_PARAGRAPH_\nD\xc4\x97l vertingos medienos, daug \xc5\xa1i\xc5\xb3 med\xc5\xbei\xc5\xb3 buvo i\xc5\xa1kirsta. Kadangi mediena labai tvirta, tad pla\xc4\x8diai naudojama statybos pramon\xc4\x97je kaip poliai, gegn\xc4\x97s ir pana\xc5\xa1iai. Ypa\xc4\x8d da\xc5\xbenai naudojama namo dur\xc5\xb3 gamyboje. I\xc5\xa1 jo taip pat gaminami kilnojamieji pad\xc4\x97klai, \xc4\xafvair\xc5\xabs faneros lak\xc5\xa1tai, gaminamas popierius. Petersianthus quadrialatus vaisiai valgomi ir skoniu primena \xc5\xbeem\xc4\x97s rie\xc5\xa1utus. Lapais gydomos kai kurios ligos kaip kad odos i\xc5\xa1b\xc4\x97rimai.\n_START_SECTION_\nPavadinimai\n_START_PARAGRAPH_\nFilipinin\xc4\x97 vaispera tagal\xc5\xb3 kalba vadinama \xe2\x80\x9etoog\xe2\x80\x9c, sebuan\xc5\xb3 ir visaj\xc5\xb3 etnini\xc5\xb3 grupi\xc5\xb3 kalbomis vadinamas \xe2\x80\x9ekapullan\xe2\x80\x9c. Dabartinio mokslinio, lotyn\xc5\xb3 kalba pavadinimo autorius Elmer Drew Merrill, gyven\xc4\x99s 1876\xe2\x80\x931956 metais. Yra vienas sinonimas - Combretodendron quadrialatum (Merr.) R.Knuth'